PF หั่นเป้ารายได้-ยอดขายปีนี้หลังเลื่อนเปิด 10โครงการรับเศรษฐกิจชะลอ
PF หั่นเป้ารายได้-ยอดขายปีนี้หลังเลื่อนเปิด 10โครงการรับเศรษฐกิจชะลอ
15 ต.ค. 2558

บริษัท พร็อพเพอร์ตี้ เพอร์เฟค จำกัด (มหาชน) หรือ PF เปิดเผยว่า ปรับลดเป้ารายได้ปีนี้เหลือ 1.35 หมื่นล้านบาท จาก 1.43 หมื่นล้านบาท เนื่องจาก 9 เดือนแรกมียอดโอนแค่ 6.5 พันล้านบาท รับผลกระทบเศรษฐกิจชะลอตัว ทำให้บริษัทตัดสินใจเลื่อนเปิดตัวโครงการใหม่ออกไป 10 โครงการจากปีนี้ พร้อมทั้งปรับลดเป้ายอดขายปีนี้เหลือ 1.35 หมื่นล้านบาท จากเดิม 1.55 หมื่นล้านบาท
โดยปัจจุบันมียอดขายรอรับรู้ (backlog) ราว 6.7 พันล้านบาท ซึ่งมีกำหนดโอนใน Q4/58 ราว 1.5 พันล้านบาท ที่เหลือจะทยอยโอนจนถึงปี 60
ขณะที่บริษัทคาดว่าจะสรุปการเจรจาขายโครงการยูนิลอฟท์ที่เชียงใหม่ มูลค่า 500 ล้านบาท และการเจรจาขายที่ดินในกทม.มูลค่ากว่า 1 พันล้านบาท ให้กับผู้สนใจภายในปีนี้